**КЫРГЫЗ РЕСПУБЛИКАСЫНЫН УЛУТТУК ИЛИМДЕР АКАДЕМИЯСЫ**

**К. ТЫНЫСТАНОВ атындагы ЫСЫК-КӨЛ МАМЛЕКЕТТИК УНИВЕРСИТЕТИ**

**Диссертациялык кеңеш Д 03.21.638**

**Кол жазма укугунда**

**УДК. 633. 88**

**Долонова Гульмира Маматовна**

**Түштүк кыргыздардын салттуу билимдеринде колдонулган өсүмдүктөргө этноботаникалык изилдөөлөр**

**03. 02. 01 – ботаника**

Биология илимдеринин кандидаты окумуштуулук даражасын

алуу үчүн жазылган диссертациянын

**авторефераты**

**Бишкек – 2022**

Диссертациялык иш А. Ж. Мырсабеков атындагы Ош мамлекеттик педагогикалык университетинин биология, химия жана жаратылышты пайдалануу кафедрасында аткарылган.

**Илимий жетекчиси: Содомбеков Ишенбай**

Б.и.д., проф., КР УИАнын химия жана фитотехнологиялар Институтунун дары жана эфирмайлуу өсүмдүктөр лабораториясынын башчысы.

**Расмий оппоненттер: Ахматов Медет Кенжебаевич**

И. Арабаев атындагы КМУнун биологиялык ар түрдүүлүк кафедрасынын башчысы, б.и.д., проф.;

**Касиев Кубанычбек Сапашович**

КР УИАнын БИ нингеоботаника жана өзгөчө корголуучу жаратылыш аймактары лабораториясынын башчысы б.и.д.

**Жетектөөчү мекеме:** М.М. Адышев атындагы Ош технологиялык

университети, технология жана жаратылышты пайдалануу факультети, экология жана айлана-чөйрөнү коргоо кафедрасы (723503. Ош ш. Исанова 81).

Диссертацияны коргоо 2022-жылдын «30» сентябры саат 16.00 дө Кыргыз Республикасынын Улуттук илимдер академиясынын Биология институту жана К.Тыныстанов атындагы Ыссык-Көл мамлекеттик университети алдындагы биология илимдеринин кандидаты (доктору) окумуштуулук даражасын изденип алуу үчүн уюштурулган Д 03.21.638 диссертациялык кеңештин жыйынында болот. Дареги: 720071, Бишкек шаары, Чүй проспекти 265. Диссертацияны коргоонун онлайн трансляциясынын идентификациялык коду <https://vc.vak.kg/b/032-exo-dvu-vvu>

Диссертациялык иш менен Кыргыз Республикасынын Улуттук Илимдер Академиясынын борбордук китепканасында, дареги: 720071, Бишкек шаары -71, Чүй проспектиси, 265 жана Биология Институтунун расмий сайтынан <https://bpinankr.kg> жана КРП УАК сайтынан

<https://vak.kg/>таанышса болот.

Автореферат 2022-жылдын “\_\_\_” \_\_\_\_\_\_\_\_\_\_\_таркатылды.

Ведомостволор аралык диссертациялык

кеңештин окумуштуу катчысы, б.и.к. Бавланкулова К.Д.

**ИЗИЛДӨӨНҮН ЖАЛПЫ МҮНӨЗДӨМӨСҮ**

**Диссертациянын темасынын актуалдуулугу**. Дүйнөдөгү эң байыркы элдердин бири болгон кыргыз эли да, жаратылыштын кубулуштарына байланышкан көп кырдуу салттуу билимдерин күнүмдүк жашоосунда колдонуп келген.

Өсүмдүктөрдүн табигый сүрөттөлүшү, дарылык касиеттери, пайдасы, тиричиликтеги мааниси жана адам менен табияттын ортосундагы байланыштары элдик оозеки чыгармаларда кеңири чагылдырылган. Тилекке каршы кыргыз элинин көпчүлүк салттуу билимдери айрым бир объективдүү себептердин негизинде (саясий себептер, ааламдашуу ж.б.) эскинин калдыгы катары бааланып, күндөлүк турмушта кеңири колдонуудан чыгып калган. Кийинки мезгилдерде кыргыз окумуштууларынан: Ж.С. Нуралиева, П.К. Алимбаева (1991), М.М. Ботбаева (2004; 2007; 2012) ж.б. берилген. М.М. Ботбаеванын Кыргызстандын өсүмдүктөр дүйнөсү, Дартка даба өсүмдүктөр, Өсүмдүктөрдүн систематикасы эмгектеринде, өсүмдүктөрдүн нукура кыргызча аталыштары берилген (2002; 2004; 2007; 2012). А. А. Алтымышев (1991) Кыргызстандын өсүмдүктөрүнөн түрдүү биологиялык активдүү заттарды алып, алардын касиеттери, колдонуу ыкмалары боюнча бир катар эмгектерди жазган. Этноботаникалык изилдөөлөрдү биринчи жолу К.И.Скрябин атындагы Кыргыз улуттук агрардык университеттинин алдындагы «Биомаданий ар түрдүүлүк борбору» жүргүзгөн. М.Б. Айтматов, Г.Т. Ботаканова, С.И. Содомбеков (2010; 2013) жана бир катар окумуштуулар: этноботаника, этноашкана, этноветеринария багытында окуу куралын чыгарышкан. Ал эми «Кыргыз элинин салттуу билимдеринин негиздери» окуу колдонмосунда өсүмдүктөрдүн элдик, кыргызча, латынча аталыштары жана салттуу баалуулуктары берилген. Өсүмдүк ресурстары салттуу билимдерде, өлкөнүн экономикасында жана илимий изилдөөлөрдө маанилүү роль ойнойт. КРнын «Салттуу билимдерди коргоо» (2007) мыйзамы кыргыз элинин салттуу билимдеринин укуктук, экономикалык жана социалдык кепилдиктерин бекемдөө жана элибиздин энчиси болгон генетикалык ресурстарды пайдалануу менен салттуу билимдерибизди колдонууга шарт түзүлүшүн көзөмөлдөйт.

Ал эми турмуш-тиричиликте кеңири колдонулуучу дары өсүмдүктөрдүн ресурстарын этноботаникалык талдоо фармацевтика тармагынын өнүгүшүнө салым кошот.

Ааламдашуу мезгилинде улуттун өзгөчөлүгүн сактап муундан-муунга өткөрүп берүүдө салттуу билимдерди жайылтуу зарыл. Андыктан түштүк кыргыздардын салттуу билимдеринде колдонулган өсүмдүктөргө этноботаникалык изилдөөлөрдү жүргүзүү актуалдуу маселе болуп саналат.

**Диссертациянын темасынын приоритеттүү илимий багыттар, негизги илимий программалар (долбоорлор), билим берүү жана илимий мекемелерде жүргүзүлүп жаткан негизги илимий-изилдөө иштери менен байланышы.** Диссертациялык иш А.Ж. Мырсабеков атындагы Ош мамлекеттик педагогикалык университетинин «Биология, химия жана жаратылышты пайдалануу» кафедрасынын илимий изилдөөлөргө ылайык: «Биология, химия жана окутуунун усулдары багытын комплекстүү изилдөө, алардын коомубуздун өнүгүшүндөгү ролу жана азыркы абалы» темасынын алкагында жасалды (протокол №2. 15.09.2012). ОшМПУнун «Этнопедагогика жана этноилимдер» борборунун илимий-изилдөө багытына ылайык жергиликтүү калктын этноботаникалык билимдерине талдоо жүргүзүүнүн негизинде аткарылды.

**Изилдөөнүн максаты жана милдеттери:** Түштүк кыргыздардын салттуу билимдеринде колдонулган өсүмдүктөргө этноботаникалык талдоо жана Алай кырка тоосунун тъндък капталында өскөн дары өсүмдүктөрдүн табигый корунун учурдагы абалын баалоо.

Максатка жетүү үчүн милдеттер коюлду:

1. Түштүк кыргыздарда кеңири колдонулуучу өсүмдүктөрдү этноботаникалык талдоо менен системага салуу.
2. Түштүк кыргыздардын салттуу билимдериндеги өсүмдүктөргө эпикалык жана эмпирикалык талдоо жүргүзүү.
3. Изилденүүчү аймакта кеңири таралган *Аchillеa filipendulina* Lam*.,* *Hypericum perforatum* L., *Peganum harmala* L., *Ziziрhora clinopodioides* Lam*.* дары өсүмдүктөрүнүн фитоценоздогу түрдүк курамын жана экологиялык топторун аныктоо (Алай кырка тоосунун түндүк капталынын мисалында).
4. Жогорудагы дары өсүмдүктөрдүн түрлөрүнүн изилденген аймактагы табигый корун аныктоо.
5. Изилденгенүүчү дары өсүмдүктөрдүн түрлөрүнүн таралышынын карта-схемасын түзүү.

**Изилдөөнүн илимий жаңылыгы.**Биринчи жолу түштүк кыргыздардын салттуу билимдеринде колдонулган 103 өсүмдүк түрүнө эпикалык жана эмпирикалык анализ жүргүзүлдү.

Өсүмдүктөрдүн этноботаникалык анализинин жардамы менен аймактардагы өсүмдүктөрдүн элдик аталыштары аныкталды.

Дары өсүмдүктөрүнүн изилденген түрлөрүнүн ценопопуляциясынын түрдүк курамына экологиялык жана фитоценоздук талдоо жүргүзүлдү.

Биринчи жолу өсүмдүктүн эң кеңири колдонулган түрлөрүнүн сырьёсунун түшүмдүүлүгү аныкталды, изилденүүчү түрлөрдүн табигый корлору бааланып сырьесун жыл сайын жыйноо өлчөмү эсептелди.

Дары-дармек өсүмдүктөрүнүн изилденген түрлөрүнүн таралышынын карта-схемасы түзүлдү.

**Алынган жыйынтыктардын практикалык маанилүүлүгү**. Түштүк кыргыздардын салттуу билимдеринде колдонулган өсүмдүктөргө этноботаникалык талдоонун жыйынтыктары; аталышы, колдонулушу жана систематикалык топтору, билим берүү мекемелеринде (ЖОЖдо, ОБМде) колдонулат. Кыргыз элинин салттуу билимдерин жайылтуучулар, илимий медицина менен элдик дарыгерлер, өсүмдүк ресурстарын коргоо менен келечек муунга берилишинде практикалык мааниси чоң.

Изилдөөнүн натыйжалары жаңы илимий багыт катары илимий изилдөөчүлөр, экология жана фармацевтика тармагындагы адистердин кызыгуусун арттырат.

Диссертациядагы алынган илимий жыйынтыктар медициналык орто жана жогорку окуу жайлардын фармацевтикалык, биологиялык жана агрардык дисциплиналарды окутуу процесстеринде (Акт №167. 26.04.2017 ОшМУ, Акт №098. 12.11.2018. КУАУ) жана жаратылышты коргоо мекемелеринде колдонулат.

**Алынган натыйжалардын экономикалык маанилүүлүгү.** Түштүк кыргыздарда кеңири колдонулуучу өсүмдүктөрдүн сырьесунун аныкталган табигый корунун жыйынтыктары, аларды сарамжалдуу пайдаланууда жана коргоодо маанилүү. Изилденген дары өсүмдүктөрдүн көп тармактуу колдонулушу, табигый корунун аныкталышы жана аймактардагы (Алай кырка тоосунун түндүк капталынын мисалында) дары өсүмдүктөрдү сарамжалдуу колдонуу жергиликтүү калктын, фармацевтика тармагынын өнүгүшүндө экономикалык чоң пайда алып келет.

**Коргоого алып чыгуучу негизги жоболор:**

1. Түштүк кыргыздарда кеңири колдонулуучу өсүмдүктөргө этноботаникалык талдоо жүргүзүлүп, систематикага салынды.
2. Түштүк кыргыздардын салттуу билимдериндеги эпикалык жана эмпирикалык өсүмдүктөргө талдоо жүргүзүлдү.
3. Изилденүүчү райондогу изилденген түрлөрдүн ценопопуляцияларындагы өсүмдүктөрүнүн флорасы, экологиялык топтору жана жашоо формалары талданды.
4. *Аchillеa filipendulina* Lam*.,* *Hypericum perforatum* L., *Peganum harmala* L., *Ziziрhora clinopodioides* Lam*.* дары өсүмдүктөрдүн фитоценоздогу табигый кору жана жылдык орточо жыйноо өлчөмү аныкталды.
5. Дары-дармек өсүмдүктөрүнүн изилденген түрлөрүнүн таралуусунун карта-схемасы түзүлдү.

**Изилденүүчүнүн жекече салымы*.*** Диссертациянын негизги бөлүмдөрү жана талаа шартында аткарылган иштер, лабораториядагы изилдөөлөр изденүүчүгө таандык. Изилдөөлөр 2010-2021-жылдар аралыгында жүргүзүлдү. Статистикалык интерпретациялык маалыматтар жана жасалган иллюстрациялык көрсөткүчтөр, илимий жетекчинин кеңеши менен аткарылды.

**Изилдөөнүн натыйжаларын апробациялоо**. Диссертациялык иштин натыйжалары эл аралык илимий-практикалык конференцияларда, форумдарда, симпозиумдарда жана семинарларда талкууланган: Эл аралык симпозиум «Микроорганизмдер жана биосфера» (Бишкек, 2013); Эл аралык илимий-практикалык конференция: «Инновационному развитию АПК и аграрному образованию-научное обеспечение» (Бишкек, 2012); Эл аралык илимий-практикалык конференция: «Актуальные проблемы биоразнообразия Кыргызстана» (Ош, 2013); К.И. Скрябин атындагы КУАУнун 80 жылдыгына арналган Эл аралык илимий-практикалык конференция, (Бишкек, 2013); Республикалык илимий-практикалык конференция: «Этнопедагогика жана тарых: абалы жана келечеги» (Ош, 2013); Т.О. Орозалиевдин 70 жылдык юбилейине арналган Эл аралык илимий-практикалык конференция академик (Бишкек, 2016); VIII Республикалык илимий-практикалык симпозиум: «Салттык педагогикалык маданият жана балдар дүйнөсү» Бишкек-2017; VI Всероссийский (с международным участием) конкурс научных, методических и творческих работ по социальной экологии «РОССИЯ: СРЕДА ОБИТАНИЯ – 2022» Киров, 2022), КР УИА нын Биология институтунун илимий кеңеши (2022).

**Изилдөөнүн жыйынтыктарынын жарыяланышы**. Изилденген иштердин жыйынтыктары 17 илимий макала жарыяланып, анын ичинен КР ЖАК тарабынан сунушталган басылмалардан 7, чет элдик басылмалардан индекстелүүчү журналдарга (РИНЦ) 2 илимий макала чыгарылды.

**Диссертациянын түзүмү жана көлөмү**. Диссертация киришүүдөн, 4 бөлүмдөн, корутундудан, практикалык сунуштардан, колдонулган адабияттардын (174) тизмесинен турат. Диссертациянын көлөмү 148 бет, 32 таблица, 26 сүрөттү (чийме, карта, сүрөттөр) камтыйт.

**ДИССЕРТАЦИЯНЫН НЕГИЗГИ МАЗМУНУ**

**Киришүүдө** илимий изилдөөнүн актуалдуулугу, максаты, милдеттери, изилдөөнүн жаңылыгы, иштин практикалык баалуулугу, коргоого коюлуучу жоболор жөнүндө маалыматтар берилген.

**1– бөлүм. Адабияттык маалыматтарда,** этноботаниканын өнүгүү тарыхы, Кыргызстандагы өсүмдүктөр жөнүндөгү салттуу билимдердин өнүгүшү, салым кошкон окумуштуулар, алардын эмгектери жана изилдөөнүн учурдагы абалы жөнүндө илимий булактарды изилдөөлөрдүн жыйынтыктары берилди.Изилденүүчү аймактын физикалык-географиялык өзгөчөлүгүнө жана өсүмдүктүүлүгүнө кыскача (Алай кырка тоосунун түндүк капталы) мүнөздөмө берилген.

**2 - бөлүм. Изилдөөнүн объектиси, материалдары жана усулдары. Изилдөөнүн объектиси:** Күнүмдүк турмушта кеңири колдонулган келечектүү өсүмдүктөрдүн жапайы түрлөрү жана Алай кырка тоосунун түндүк капталында өскөн дары өсүмдүктөрдүн кеңири таралган түрлөрү: *A. filipendulina* Lam., *H. perforatum* L., *P. harmala* L.*, Z. clinopodioides* Lam.

**Изилдөөнүн предмети**. Салттуу билимдерде колдонулган пайдалуу өсүмдүктөргө этноботаникалык анализ жүргүзүү. Өсүмдүктөрдүн жамааттарын изилдөө үчүн маршруттук чалгындоо ыкмасы колдонулган.

**2.2**. **Изилдөөнүн материалдары жана усулдары**. 2011-2021-жылдар аралыгында түштүк кыргыздардын салттуу билимдеринде колдонулган өсүмдүктөргө талдоо жүргүзүүдө сурамжылоо, анкета ыкмалары колдонулду.

Салттуу билимдердеги өсүмдүктөргө этноботаникалык изилдөөнүн социологиялык усулдары: жергиликтүү жашоочулар менен баарлашуу (интервью), суроо-жооп барагын толтуруу, жергиликтүү өсүмдүктөрдүн колдонулушу жөнүндөгү архивдик материалдарды топтоо, тарыхый маалыматтарды издөө; «Өсүмдүктөрдү аныктоо чыйыры» усулу (Брайан Страсс, 1969) менен жергиликтүү калктын өкүлдөрү билген жана колдонгон өсүмдүктөр жөнүндөгү жеке билимдерди документтештирүү; «Салттуу билимдердеги өсүмдүктөрдүн аталыштарын жана морфологиялык өзгөчөлүктөрүн белгилөө» усулдары колдонулду. Изилдөө Ош, Баткен жана Жалал-Абад областтарынын тоолуу аймактарынын жашоочулары менен бирге жүргүзүлдү. Стационардык усул менен көбүнчө талаа жана лабораториялык ыкмалар айкалыштылды. *Баяндап жазуу усулу –* изилденүүчү обьектинин өзгөчөлүктөрүн каттоо, байкоо жүргүзүү, картага түшүрүү, баалуу табигый обьектиги инвентаризациялоодо колдонулду. *Эксперименттик усулу* – баштапкы маалыматтарды жекече изилдөөдө алынган маалыматтарды ар кандай салыштыруу ыкмаларын колдонуп жүргүзүлүүчү эксперименттер; фитоценоздук системаларды моделдештирүүдө талаа шартында жана лабораториялык изилдөөлөрдө колдонулду.

Өсүмдүктөрдүн коомдоштугун жазууда Б.А. Быковдун эмгегиндеги (1978) Г. Друде шкаласынын алардын түрлөрүнүн жыштыгынын санына көз чама (визуалдык) менен баа берүү геоботаникалык ыкмасы колдонулду. Түрдүк курамды жана өсүмдүк коомдоштуктарынын экологиялык элементтерин бөлүүдө, өсүмдүктөрдүн жашоо формалары, экологиялык формалары И.Г. Серебряковдун, (1964) жана А.П. Шенниковдун, (1950) (Система Раункиера) (1964) фундаменталдык усулдук маалыматтары боюнча бөлүндү. Кыргызстандын өсүмдүктөрүнүн кадастры Г.А.Лазьков, (2014) “Флора СССР”, тт. I - XXX (1934-1964), «Флора Киргизской ССР» тт. I - XI (1950-1965), «Определитель растений Средней Азии» тт. I - X (1968–1993), Выходцев И.В. (1976) сыяктуу адабий булактар колдонулду. Өсүмдүктөрдүн аталыштырынын такталышы С.К. Черепановдун (1995) маалыматтары менен дал келтирилди.

Дары өсүмдүктөрдүн табигый корун аныктоо жалпы кабыл алынган «Методика определения запасов лекарственных растений» (Н.А.Борисова (1961,1977), И.Л. Крылова, А.И. Шретер (1971); И.Л. Крылова, (1973, 1979, 1981) (Утвержденный Государственным комитетом СССР по лесному хозяйству, Министерством медицинской и микробиологической промышленности, 1986) усулдар менен жүргүзүлдү.

Изилденүүчү аймактагы өсүмдүктөрдүн абалы жана жер тилкелеринин чектешүүсү боюнча карта-схема түзүү үчүн Adobe Photoshop CS3 компьютердик программалары колдонулду.

**3-бөлүм.** **Этноботаникалык изилдөөлөрдүн жыйынтыктары жана аларды талдоо. 3.1.** **Салттуу билимдерде колдонулган пайдалуу өсүмдүктөрдү талдоо.** Түштүк кыргыздарда өсүмдүктөрдү түрдүү тармакта кеңири пайдаланышат, ошондой эле боёк алууда жана боёкту кандырууда, үй буюмдарын жасоодо жана зыянкечтерге каршы колдонулушу ооз эки салттуу билимдерден же уламыштардан алгандыгы белгилүү. Ошондой эле жазма адабияттардан алышкан, изилдөөлөрдө айрым унутулуп бара жаткан кыргыздын байыркы каада-салттарына байланышкан жана кайрадан жандандырган. Жергиликтүү калктын салттуу билимдери жапайы дары жана пайдалуу өсүмдүктөрдү таанып билүүсү, аларды түрдүү тармактарда колдоно билүүсүнө талдоо жүргүзүлдү. Кыргыз элинин оозеки элдик чыгармачылыгында кездешкен этноботаника боюнча материалдардын популярдуулугу жана алардын дарылык касиеттери боюнча 3.1-таблицадан көрүүгө болот.

**Таблица 3.1.** - Этноботаникалык материалдардын популярдуулугу жана түрлөрү

|  |  |  |
| --- | --- | --- |
| **№** | **Этноботаникалык материалдардын типтери** | **Өсүмдүктөрдү таанып билүү жана алардын дарылык кызматтары** |
| 1 | Фольклордук чыгармалар (эмгек ырлары, жомоктор, дастандар, табышмактар, жаңылмачтар). | Байыркы ата бабалардын этноботаника-лык салттуу билимдерин таанытуу, пай-далуу өсүмдүктөргө болгон таануу тажрыйбаларын байытуу. |
| 2 | Кыргыз жазуучуларынын табият темасындагы чыгармалары. | Түштүк Кыргызстандын аймагында өсүүчү өсүмдүктөргө мүнөздөмөсү, пайдалуу касиеттери жана мааниси жөнүндө билүү. |
| 3 | Кыргыз жеринин флорасы тууралуу турмуштук маалыматтар. | Өсүмдүктөрдүн өскөн жери, көп түрдүү-лүгү, морфологиялык мүнөздөмөсү, пайдасы жана колдонуунун жолдору. |
| 4 | Салттуу билимдери жөнүндө сурамжылоо. | Жергиликтүү жашоочулардын, элдик дарыгерлердин салттуу билимдерин сактоо. |

Эпикалык изилдөөлөрдө дарылык касиети жөнүндө Манас эпосунда көп сүрөттөлгөн. Түштүк кыргыздарда кеңири колдонулуучу өсүмдүктөрдүн 43 тукуму, 70 уруусу 103 түрү топтоштурулуп, пайыздык катышы аныкталды. Систематикалык топтоштуруунун жыйынтыгы 3.2 – сүрөттө берилди.

**3.1.1 – сүрөт.** Түштүк кыргыздарда колдонулган өсүмдүктөрдү систематикалык талдоодо

Диаграмада берилгендей, түштүк кыргыздар колдонгон өсүмдүктөрдүн арасында төмөнкү уруулардын түрлөрү басымдуулук кылат: Asteraceae – 19,7%, Lamiaceae – 9,7%, Rosaceaе – 7,7%, Polygonaceae - 7,7%, Brassicaceaе - 5,8%, Fabaceaе – 5,8%, Apiaceae - 3,8%, Alliaceae - 2,9%, башка тукумдар - 33,9%ды түзөт.

**3.1.2 – сүрөт.** Этноботаникалык өсүмдүктөрдүн колдонуу тармагы боюнча көрсөткүчтөрү

3.2.2 - сүрөттө көрүнүп тургандай, этноботаникалык өсүмдүктөрдүн ичинен дары катары – 87,3% колдонулуп, тамак-аш – 27, зыянкечтерге каршы -12, боёк берүүчү – 13, үй тиричилигинде– 19 өсүмдүк колдонулат. Үй буюмдарын жасоого ыргай - *Cotoneaster,* табылгы – *Spiraea,* кайыңдар *– Betula,* арчалар *– Juniperus,* шилбилер *– Lonicera* уруусунун өсүмдүктөрү колдонулары такталды.

**3.2 Салттуу билимдеринде колдонулган эпикалык өсүмдүктөрдү аныктоо.** Азыркы мезгилде түштүк кыргыздардын турмуш-тиричилигинде: дары, тамак-аш, боёчу, зыянкечтерге каршы колдонулган өсүмдүктөрү, эпостордо, ооз эки уламыштарда, жомоктордо кездешет, алардын кээ бирлеринин учурдагы аталыштары дал келгендиги аныкталды. Алсак, Манас эпосундагы уулжан, жуушаң, кемпир чач ж.б. өсүмдүктөр дары катарында учурда дагы колдонулат, **«**Манас», 1986; күчала жоокерлерди күчтөндүрүүдө, ал эми долоно алардын камчы, балта саптары катары бекемдиги Семетей эпосунда сыпатталып берилет, **«**Семетей», 1989. Семетей, Курманбек, Эр табылды, Жаныш, Байыш жана Жоодарбешим эпосторунда кырма кызыл дары, кайнатма кара дары жөнүндө айтылат.

Салттуу билимдердеги эпикалык өсүмдүктөрдүн 80ден ашуун түрү эпостордо, оозеки адабияттарда сүрөттөлүп берилет, ал эми 40 жакын эпикалык өсүмдүктөр түштүк кыргыздарда түрдүү тармакта колдонулуп, аталыштары сакталып калган (кээ бирлерин эске албаганда). Алсак, Уулжан – миң жашар – сасык чайыр - *Ferula foenida,* жуушаң-эрмен – ачуу эрмен - *Artemisia absinthium*, күчала -*Arum korolkowii,* ысырык-адырашман- кадимки адырашман - *Peganum harmala* ж.б.

**3.3. Салттуу билимдериндеги пайдалуу өсүмдүктөрдүн эмпирикалык мүнөздөмөсү.** Биздин изилдөөлөр боюнча түштүк кыргыздардын турмуш-тиричилигинде эпикалык өсүмдүктөрдүн толук курамы сакталган эмес, бирок бир катар өсүмдүктөр кеңири колдонулат. Алсак Манас эпосундагы «чар дары» же өсүмдүктөрдүн топтомунан жасалган унтакты жаракат алган жоокерлерге колдонулгандыгы маалым, учурда түштүк кыргыздарда кайсы бир элементтери айкалышып жасалат, аталышы өзгөртүлгөн. Бул маалыматтарды топтоодо, жергиликтүү калктын арасында дабагер, дарыгер аталган инсандар менен баарлашуу жүргүзүлдү. Ошондой эле жергиликтүү калктын өсүмдүк түрлөрүн, бөлүктөрүн колдонуу баалоо боюнча маалыматтарды талдоодо суроо-жооп барагына өсүмдүктөрдүн аталыштары, керектүү бөлүктөрү, жыйноо мезгилдери, кургатуу, сактоо жана колдонулушу жөнүндөгү салттуу билимдерге байланышкан суроолор камтылды.

Жергиликтүү калктын өсүмдүктөрдүн органолептикалык өзгөчөлүктөргө өзгөчө маани беришкен: жыт, даам, түс; кээ бир сырткы өзгөчөлүктөрдүн болушу, өсүү шарты, таасир тийгизүү мүнөзү ж.б. Ошондой эле аймакта жашаган элдердин диалектикасына карата өсүмдүктөр түрдүүчө аталат.

Түштүк аймактардагы элдердин диалектикасына карата өсүмдүктөр түрдүүчө аталат. Мисалы, Баткен, Ош областында бир катар: *Eremurus-*үлкөн, *Datura stramonium* - маң чөп, *Convolvulus arvensi -* печек, *Bidens tripartita* – кара кыз, *Arctium tomentosum –* партаң, *Alcea nudiflora* - гүл сөгөр, *Ferula foenida -* миң жашар, *Chelidonium majus*  *-* сөөл чөп, *Tribulus terrestris –* таш уйгак, *Capsella bursa-postoris* - шылдырак гүл ж.б.у.с. аталат. Ал эми Жалал- Абад областынын аймактарында ушул эле өсүмдүктөр а: *Eremurus-* кулунчак*, Datura stramonium-* делбе чөп, *Ferula foenida –* көтөңкү куурай*, Chelidonium majus*  *-* уу чөп, *Tribulus terrestris –* темир тикен*, Capsella bursa-postoris* - тумар саадак деп аталат. Натыйжада, 52 өсүмдүктүн илимий жана илимий-популярдуу адабияттардагы кыргызча аталышы менен түштүк кыргызстандын аймактарындагы (Баткен, Ош, Жалал-Абад) аталыштары талданды.

**4–бөлүм. Салттуу билимдердеги кеңири пайдаланылуучу өсүмдүктөрдүн чийки корлору жана өсүмдүктүүлүктүн эколого-фитоценотикалык мүнөздөмөсү (Алай кырка тоосунун түндүк капталынын мисалында). 4.1. Изилденген өсүмдүктөрдүн ценопопуляциясына эколого-фитоценотикалык талдоо жүргүзүү*.*** Салттуу билимдерде колдонулган пайдалуу өсүмдүктөрдүн: *Аchillеa filipendulina* Lam., *Hypericum perforatum* L., *Peganum harmala* L*.*, Z*iziрhora clinopodioides* Lam., корлору изилденген аймактарда 52 тукум, 177 уруу, 332 түр аралаш гүлдүү өсүмдүктөр таралган (4.1 – таблица).

**Таблица 4.1.1 -** *А. filipendulina* Lam., *H. perforatum* L., *P. harmala* L*.,* Z*. clinopodioides* Lam. катышуусундагы өсүмдүктөрдүн коомдоштуктарынын негизги тукумдары

|  |  |  |  |  |  |  |  |
| --- | --- | --- | --- | --- | --- | --- | --- |
| **Тукумдун аталышы** | | | | **Уруулар** | | **Түрлөр** | **Пайыздык катышы, %** |
| **кыргызча** | | **латынча** |  | | |  |  |
| 1 | Кылкандуулар | *Poaceae* | 18 | | | 53 | 15,9 |
| 2 | Астра гүлдүүлөр | *Asteraceae* | 26 | | | 50 | 15,0 |
| 3 | Чанактуулар | *Fabaceae* | 8 | | | 22 | 6,62 |
| 4 | Чатыр гүлдүүлөр | *Apiaceae* | 5 | | | 12 | 3,61 |
| 5 | Эрин гүлдүүлөр | *Lamiaceae* | 17 | | | 29 | 8,73 |
| 6 | Роза гүлдүүлөр | *Rosaceae* | 6 | | | 9 | 2,71 |
| 7 | Кайчы гүлдүүлөр | *Brassicaceae* | 8 | | | 15 | 4,51 |
| 8 | Эндиктер | *Boraginaceae* | 4 | | | 7 | 2,10 |
| 9 | Лютиктер | *Ranunculaceae* | 4 | | | 7 | 2,10 |
| 10 | Чакалайчандар | *Scrophulariaceae* | 3 | | | 6 | 1,80 |
| 11 | Бака жалбырактуулар | *Plantaginaceae* | 2 | | | 5 | 1,50 |
| 12 | Кымыздыктар | *Polygonaceae* | 3 | | | 12 | 3,61 |
| 13 | Чеге гүлдүүлөр | *Caryophyllaceae* | 9 | | | 17 | 5,12 |
| 14 | Өлөң чөптөр | *Cyperaceae* | 1 | | | 9 | 2,71 |
| 15 | Таш жаргылар | *Saxifragaceae* | 6 | | | 5 | 1,50 |
| 16 | Мареналар | *Rubiaceae* | 4 | | | 9 | 2,71 |
|  | Калгандары: | | | 33 | | 65 | 19,57 |
|  | **Баары:** | | | | **162** | **332** | **100%** | |

Тиричилик формалары боюнча *А. filipendulina* Lam., *H. perforatum* L., *P. harmala* L*.,* Z*. clinopodioides* Lam. өсүмдүктөрдүн формациясындагы дарак өсүмдүктөрү – 1,2%, бадалдар – 5,12%, жарым бадалдар - 2,10%, көп жылдык чөп өсүмдүктөр – 65,66%, бир-эки жылдык чөп өсүмдүктөр – 24,39%, лианалар – 0,6%, мителер - 0,9%ын түзөт (4.1.1-сүрөт).

**4.1.1 - сүрөт.** *А. filipendulina* Lam., *H. perforatum* L., *P. harmala* L*.,* Z*. clinopodioides* Lam. ценопопуляцияларындагы негизги тиричилик формаларынын курамы

*А. filipendulina* Lam., *H. perforatum* L., *P. harmala* L*.,* Z*. clinopodioides* Lam. өсүмдүктөрдүн формациясынын экологиялык топтору: гемикриптофиттер – 51,20%, терофиттер – 23,49%, криптофиттер – 15,36%, хамекриптофиттер – 3,31%, фанерофиттер – 6,62% ды түзөт, ал 4.1.2-сүрөттө берилди.

**4.1.2 - сүрөт.** *А. filipendulina* Lam., *H. perforatum* L., *P. harmala* L*.,* Z. *clinopodioides* Lam. ценопопуляцияларындагы экологиялык топторунун катышы

Нымдуулукка болгон ыңгайлануусуна карата *А. filipendulina* Lam., *H. perforatum* L., *P. harmala* L*.,* Z*. clinopodioides* Lam. формациясындагы өсүмдүктөрдүн экологиялык топтору: мезофиттер - 36,0%, ксеромезофиттер - 35,5%, ксерофиттер - 13,85%, мезоксерофиттер - 12,3%, гигромезофиттер - 4,8%, эң аз санда гигрофиттер - 0,6% катышы каралды, 4.1.3-сүрөттө берилди.

**4.1.3 - сүрөт.** *А. filipendulina* Lam., *H. perforatum* L., *P. harmala* L*.,* Z*. clinopodioides* Lam. ценопопуляцияларындагы өсүмдүктөрдүн нымдуулукка карата экологиялык топтору

*А. filipendulina*, *H. perforatum. P. harmala,* Z*. clinopodioides* формациясына анализ жүргүзүлүп: тиричилик формалары классификацияланды (4.1.1. сүрөт), жылдын жагымсыз мезгилдеринде кыштоочу вегетациялык органдардын (4.1.2. сүрөт) жана нымдуулукка карата экологиялык топтору (4.1.3. сүрөт) талданып жыйынтыкталды. Изилдөө салттуу билимдерде колдонулган пайдалуу өсүмдүктөрдүн: *А. filipendulina*, *H. perforatum. P. harmala,* Z*. clinopodioides* корлору аныкталган аймактарда жүргүзүлдү, формацияда 52 тукум 162 уруу 332 түр кармалып, ар түрдүү гүлдүү өсүмдүктөр топтомунан турары аныкталды.

**4.2*.* Дары өсүмдүктөрдүн чийки корлору жана алардын фитоценотикалык мүнөздөмөсү*.*** Акыркы мезгилдерде түштүк кыргызстанда же бүтүндой эле өлкөнүн аймагында табигый таралган өсүмдүктөр жеке менчиктерге бөлүнүп, тосулуп калган. Ал эми калктуу аймактарга жакын жерлерлердеги жайыт жерлер антропогендик таасирлерге көбүрөөк кабылган. Бийик тоолордо ар түрдүү чөптүү шалбаалар, бадалдуу черлер жана арча токойлордун флорасынын жапайы дары өсүмдүктөрү; жергиликтүү элдик дарыгерлер жана илимий изилдөө институттардын кызыгуусун жаратат. Биздин изилдөөлөрдө дары өсүмдүктөрдүн чийки корлорун аныктоого негизделди. Талаа иштерин аткаруу менен изилденген табылгыдай каз таңдай дары өсүмдүктөрүнүн салыштырмалуу көп кездешкен коомдоштуктарындагы чийки корлору аныкталды (4.2.1; 4.2.2; 4.2.3; 4.2.4 – таблицалар).

**Таблица 4.2.1** – Алай кырка тоосунун түндүк капталынын ар кандай коомдоштуктардагы *Аchillеa filipendulina* Lam. (жер үстүңкү бөлүгү) чийки кору (сырьенун абадагы кургак салмагы, кг)

|  |  |  |  |  |
| --- | --- | --- | --- | --- |
| Жайгашкан жери жана өсүмдүктөрдүн жамааттары | Жалпы аянты,  га | Түшүмдүүлүк, кг/ га | Экспл. кору, кг | Жыл сайын жыйноо өлчөмү., кг |
| 1. *Achillea filipendulina – Bromus inermis – Cichorium intybus* Туура-Булак жылга | 10,8 | 450,7± 37,4 | 4867 | 973,0 |
| 1. *Achillea filipendulina – Artemísia absínthium – Bromus scoparius*   Өйүзгү-Бел жылга | 4,8 | 474,1±34,1 | 2276 | 455,7 |
| 1. *Achillea filipendulina – Dactylis glomerata – Handelia trichophylla*   Кичик тоо этеги | 8,6 | 412,8±39,2 | 1981 | 396,2 |
| 1. *.Achillea filipendulina – Artemísia absínthium –Bromus gracillimus* Чарача тоо этеги | 7,8 | 380,2±34,7 | 2965 | 593,1 |
| 1. *Achillea filipendulina – Poa pratensis – Bromus japonicas*   Кошжан жылга | 6,7 | 390,8±35,9 | 2618 | 523,6 |
| **Жыйынтыгы:** | **38,7** | **421,7±36,0** | **14707** | **2941,6** |

**Таблица 4.2.1** – Алай кырка тоосунун түндүк капталынын ар кандай коомдоштуктардагы *Hypericum perforatum* L. (жер үстүңкү бөлүгү) чийки кору (сырьенун абадагы кургак салмагы, кг)

|  |  |  |  |  |
| --- | --- | --- | --- | --- |
| Жайгашкан жери жана өсүмдүктөрдүн жамааттары | Жалпы аянты,  га | Түшүмдүүлүк, кг/ га | Экспл. кору, кг | Жыл сайын жыйноо өлчөмү., кг |
| 1. *Hypericum perforatum –* *Bromus inermis – Euphorbia jaxartica.*   Кошжан жылга | 9,9 | 192,4± 18,2 | 1904,7 | 380,9 |
| 1. *Hypericum perforatum – Rúmex críspus – Bromus scoparius.*   Кашка-Суу капчыгайы | 6,5 | 263,6±11,8 | 1713,4 | 342,6 |
| 1. *Hypericum perforatum –* *Achillea filipendulina – Euphorbia jaxartica.* Кичик тоо этеги | 8,1 | 247,1±21,4 | 2001,5 | 400,3 |
| 1. *Hypericum perforatum – Handelia trichophylla – Poa angustifolia.* Чар-Арча тоо этеги | 12,1 | 205,9±17,6 | 2491,3 | 498,2 |
| 1. *Hypericum perforatum – Achillea asiatica – Poa angustifolia.*   Кайырма жылгасы | 6,5 | 290,8±27,0 | 1890,2 | 378,0 |
| 1. *Hypericum perforatum – Agropiron caninum – Artemisia. absinthium* Тайыр жылгасы | 8,5 | 185,3±17.2 | 1575,0 | 315,0 |
| **Жыйынтыгы:** | **51,6** | **196,5±18,8** | **10 001,1** | **2315,0** |

**Таблица 4.2.3 –**Запасы сырья *Peganum harmala* L.(надземная часть) в различных сообществах северного склона Алайского хребта

(в пересчете на воздушно-сухое сырье)


|  |  |  |  |  |
| --- | --- | --- | --- | --- |
| Жайгашкан жери жана өсүмдүктөрдүн жамааттары | Жалпы аянты,  га | Түшүмдүүлүк, кг/ га | Экспл. кору, кг | Жыл сайын жыйноо өлчөмү., кг |
| 1. *Ziziрhora clinopodioides – Artemisia dracunculus -Dracocephalum integrifolium.*   Туура-Булак жылга | 11,5 | 550.1+43,4 | 6326,1 | 1581,5 |
| 1. *Ziziрhora clinopodioides – Eremurus kaufmannii – Achillea filipendulina.* Бел алма жылгасы | 4,5 | 475,3+39,2 | 2138,8 | 534,7 |
| 1. *Ziziрhora сlinopodioides – Eremurus kaufmannii – Artemisia dracunculus* Кошжан жылгасы | 3,3 | 568,2+51,6 | 1875,0 | 468,7 |
| **Жыйынтыгы:** | **19,3** | **531,2+44,7** | **10339,9** | **2584,9** |

**4.2.4 –** Сырьевые запасы *Ziziphora clinopodioides* L. (надземная часть)в различных сообществах северного склона Алайского хребта

(в пересчете на воздушно-сухое сырье)

|  |  |  |  |  |
| --- | --- | --- | --- | --- |
| Жайгашкан жери жана өсүмдүктөрдүн жамааттары | Жалпы аянты,  га | Түшүмдүүлүк, кг/ га | Экспл. кору, кг | Жыл сайын жыйноо өлчөмү., кг |
| 1. *Ziziрhora clinopodioides – Artemisia dracunculus -Dracocephalum integrifolium.* Туура-Булак жылга | 7,5 | 656,2±47,9 | 4921,5 | 1230,3 |
| 1. *Ziziрhora clinopodioides – Eremurus kaufmannii – Achillea filipendulina.* Бел алма жылгасы | 8,3 | 551,7±44,1 | 4579,1 | 1144,7 |
| 1. *Ziziрhora сlinopodioides – Eremurus kaufmannii – Artemisia dracunculus.* Кошжан жылгасы | 9,6 | 425,3±39,7 | 4082,8 | 1020,7 |
| 1. *Ziziрhora сlinopodioides – Artemisia dracunculus – Poa pratensis*. Ачык - Сай жылгасы | 4,7 | 605,8±48,3 | 2847,2 | 711,8 |
| **Жыйынтыгы:** | **36,9** | **559,7±45,0** | **16430,6** | **4107,5** |

**4.3. Изилденген дары өсүмдүктөрдүн таралышынын карта-схемасы.** Талаа иштеринин жүрүшүндө ар кандай шарттарындагы таралып өскөн дары өсүмдүктөрдүн - *A. filipendulina, H. perforatum, P. harmala, (Z. Сlinopodioides* бардык ценопопуляцияларындагы өсүмдүктөрдүн коомдоштуктары аныкталып карта-схемасы түзүлдү (Сүрөт. 4.3). 4.2.1, 4.2.2, 4.2.3, 4.2.4 – таблицаларында көрсөтүлгөндөй биз тараптан изилденип жаткан түрлөрдүн корлору аныкталды.

****

**4.1 - сүрөт.** *A. filipendulina, H. perforatum, P. harmala, Z. Сlinopodioides* дары өсүмдүктөр таралган ценопопуляциялардын карта-схемасы (Алай кырка тоосунун түндүк капталынын мисалында)

**КОРУТУНДУ**

1. Түштүк кыргыздар колдонгон өсүмдүктөргө этноботаникалык талдоо жүргүзүлүп 43 тукум, 70 уруу, 103 түр систематикага салынды. Алардын түрдүк курамы: *Asteraceae* – 19,7%, *Fabaceaе* – 5,8%, *Rosaceaе* – 7,7%, *Lamiaceae* – 9,7%, *Polygonaceae* - 7,7%, *Brassicaceaе* - 5,8%, *Apiaceae* - 3,8%, *Alliaceae* - 2,9% пайыздык катышы аныкталды.
2. Түштүк кыргыздарда колдонулган эпикалык жана эмпирикалык өсүмдүктөргө талдоо жүргүзүлүп, түштүк кыргызстандын аймактарында (Баткен, Ош, Жалал-Абад) элдик жана илимий, кыргызча аталыштарынын кээ бирлери дал келбестиги аныкталды. 52 ге жакын эпикалык өсүмдүктөр ар кандай максатта колдонулуп, аталыштары сакталып, дары катары 87,3%, тамак-ашка 27%, 12си зыянкечтерге каршы, 13 боёк үчүн, 19 күнүмдүк турмушта колдонулат.
3. Дары өсүмдүктөрүнүн ценопопуляцияларынын курамы: 52 тукум, 162 уруу, 332 түр өсүмдүк түзөт. Өсүмдүк коомдоштугунда көп жылдык чөп өсүмдүктөрү – 70,48% (234 түр), экологиялык топтору: гемикритофиттер түзөт - 51,20% (170), салыштырмалуу фанерофиттердин - 6,62%, хамефиттер - 3,31%, терофиттер - 23,49% жана криптофиттер - 15,36% ды, ошондой эле нымдуулукка карата ксерофиттер – 28,31%, ксеромезофиттер – 35,5%, мезоксерофиттер – 12,3%, мезофиттер – 21,38%, гигромезофиттер – 4,8%, эң аз санда кездешкен гигрофиттер - 0,6% ды түзөрү аныкталды.
4. Алай кырка тоосунун түндүк капталындакездешүүчү *Аchillеa filipendulina* Lam., *Hypericum perforatum* L., *Peganum harma*la L., *Ziziрhora clinopodioides* Lam. дары өсүмдүктөрүнүн чийки корлору аныкталып, жалпы 38,7 га аянттагы *A. filipendulina* орточо түшүмдүүлүгү 421,7±36,0 кг/га, эксплуатациялык кору - 14707 кг, жыл сайын жыйноо өлчөмү – 2941,6 кг. *H. perforatum* 51,6 га, түшүмдүүлүгү 196,5+18,8 кг/га, эксплуатациялык кору 10001,1 кг, жыл сайын жыйноо өлчөмү 2315,0 кг. *P. harmala* 19,3 га., түшүмдүүлүгү 531,2+44,7 кг/га, эксплуатациялык кору 1339,9 кг, жыл сайын жыйноо өлчөмү 2584,9 кг жана *Z. Clinopodioides* 39,6 га., түшүмдүүлүгү 559,7±45,0 кг/га., эксплуатациялык кору 16430,6 кг, жыл сайын жыйноо өлчөмү 4107,5 кг чейин болору такталды.
5. *А. Filipendulina, H. Perforatum, P. Harmala, жана Z. clinopodioides* дары өсүмдүктөрдүн табигый таралуусунун карта-схемасы түзүлдү.

**ПРАКТИКАЛЫК СУНУШТАР**

1. Түштүк кыргыздардын салттуу билимдеринде колдонулган өсүмдүктөргө этноботаникалык талдоонун жыйынтыктары; аталышы, колдонулушу жана систематикалык топтору, билим берүү мекемелеринде (ЖОЖдо, ОБМде) бирдиктүү системага салууда колдонууга сунушталат. Изилдөөнүн натыйжалары жаңы илимий багыт катары илимий изилдөөчүлөр, экология жана фармакология тармагындагы адистердин кызыгуусун арттырат.
2. Түштүк кыргыздарда кеңири колдонулуучу өсүмдүктөрдүн эпикалык жана эмпирикалык талдоонун жыйынтыгында аймактарда аталыштарынын дал келбестигин иретке келтирүү, биолог адистерди даярдоодо, жергиликтүү калк пайдаланууда маанилүү.
3. Чийки кору изилденген аймактарда дары өсүмдүктөрдү чогултуп-жыйноо жана жайыттарды сарамжалдуу пайдалануу эрежелерин сактоо зарыл. Изилденүүчү аймактагы өсүмдүктөргө антропогендик таасирлерди чектөөгө жана кайра калыбына келтирүү иш чараларын уюштурууда колдонулат. Ошондуктан дары өсүмдүктөрдү жыл сайын бир жерден чогултууга жол бербөө жана тыныгууларды уюштуруу сунушталат.

**Изилдөөнүн жыйынтыктары төмөндөгү эмгектерде жарыяланган:**

1. **Долонова Г. М.** Ата бабалар пайдаланып келген дары өсүмдүктөрдүн азыркы күндөгү мааниси [текст] / Г. М. Долонова **//** Известия ОшТУ-2013. №1. - 94-97 Б.
2. **Долонова Г. М.** Түштүк Кыргызстандын салттуу билимдеринде колдонулган кээ бир өсүмдүктөр жөнүндө маалыматтар [текст] / Г. М. Долонова // Вестник КНАУ им. К. И. Скрябина. - 2012. -№3 (25) 266-268 Б.
3. **Долонова Г. М.** Сохранение и использование биоразнообразия полезных растений Памира-Алая для усиление социально-экономической основы развития региона [текст] / Г. М. Долонова, А. Долотбаков, И. С. Содомбеков, К. Т. Шалпыков // Вестник КНАУ им. К. И. Скрябина - 2012. №3 (25). С. 280-282.
4. **Долонова Г. М.** Өсүмдүктөрдүн зыянкечтерине каршы күрөшүүдөгү элдик салттуу билимдер [текст] / Г. М. Долонова // Вестник - КНАУ МИКРОБИОС- 2013 “Микроорганизмдер жана биосфера”. – Бишкек, 2013. 264-267.
5. **Долонова Г. М.** Салттуу билимдерди колдонуунун бүгүнкү күндөгү орду [текст] / Г. М. Долонова // Вестник КНАУ им. К. И. Скрябина 2013, №1 (28). 126-129 Б.
6. **Долонова Г. М.** Боёк берүүчү өсүмдүктөр боюнча салттуу билимдерди пайдалануу [текст] / Г. М. Долонова, С. З. Имарова // Кыргыз Билим Берүү Академиясынын кабарлары.-2014. 211-213 Б.
7. **Долонова Г. М.** Жаратылыш тартуулаган дары өсүмдүктөрдү коргоо [текст] / Г. М. Долонова, Ж. И. Илиязов // ОГПИ Вестник – 2014. 192-104 Б.
8. **Долонова Г. М.** Тоют өсүмдүктөрдү жана жайыттарды пайдаланууда салттуу билимдерди колдонуу [текст] // Г. М. Долонова, И. С. Содомбеков // Известия ОшТУ - 2014. 115 – 119 Б.
9. **Долонова Г. М.** Кол өнөрчүлүктө өсүмдүктөрдүн түрлөрүн пайдалануунун элдик ыкмалары [Текст] / Г. М. Долонова // Известия Ошский технологический университет. – Ош, 2014. №1 С.125-128.
10. **Долонова Г. М.** Важность традиционных знаний в описании различных признаков и названий растений [текст] / Г. М. Долонова // Современные проблемы науки и образования. - Москва, - 2015. №6. – С. 648-653. <https://elibrary.ru/item.asp?id=25390240>
11. **Долонова Г. М.** Отражение в произведениях кыргызского устного творчества сведений о полезных растениях, используемых народом [текст] // Г. М. Долонова, К. Омурова, И. С. Содомбеков. // Международный журнал прикладных и фундаментальных исследований. Москва “Академия естествознания.” - 2016. №6, часть 4. - С. 706-709. <https://elibrary.ru/item.asp?id=26165627>
12. **Долонова Г. М.** Алай өрөөнүндөгү кээ бир дары-дармек өсүмдүктөрдүн корлору жөнүндө маалыматтар [текст] / Г. М. Долонова // Вестник КНАУ им. К. И. Скрябина. Посв. 70-летию проф. Т. О. Орозалиева, - Бишкек 4 (40). - 2016. 140-144 Б. <https://elibrary.ru/item.asp?id=26997466>
13. **Долонова Г. М.** Мектеп биологиясын окутууда өсүмдүктөр жөнүндөгү салттуу билимдерди пайдалануунун өзгөчөлүктөрү. / Г. М. Долонова // Этнопедагогика жана тарых: абалы жана келечеги» аттуу VIII Республикалык илимий-практикалык симпозиумдун жыйнагы. – Бишкек, 2017. 347-354. Б.
14. **Долонова Г. М.** Анализ разнообразия сообществ некоторых полезных растений используемых в традиционных знаниях. [текст] / Г. М. Долонова, И. С. Содомбеков. // Известия вузов Кыргызстана. - Бишкек, 2018. №6 - С. 55-59. <https://elibrary.ru/item.asp?id=37136361>
15. **Долонова Г. М.** Өсүмдүктөр жөнүндөгү салттуу билимдерди биология сабагында пайдалануунун мааниси [текст] / Г. М. Долонова **//** Известия ОшТУ-2018. №2. - 141-146 Б.
16. **Долонова Г. М**. Жыттуу көкөмерендин (*Zizipfora clinopodioides*) эколого-фитоценологиялык мүнөздөмөсү жана запасы [Текст] // Г. М. Долонова, И. С. Содомбеков // Известия вузов Кыргызстана. Бишкек, 2019. №4. 5-10 Б. <https://www.elibrary.ru/item.asp?id=41354141>
17. **Долонова Г. М.** Кадимки дарчындын азыркы абалын жана түрдүк курамын талдоо [текст] / Г. М. Долонова // Илимий-практикалык конференция. Вестник ОшМПУ-2021. №2. – 155-160 Б.

**Долонова Гульмира Маматовнанын “Түштүк кыргыздардын салттуу билимдеринде колдонулган өсүмдүктөргө этноботаникалык изилдөөлөр” темасындагы 03.02.01-ботаника адистиги боюнча биология илимдеринин кандидаты окумуштуулук даражасын изденип алуу үчүн жазылган диссертациясынын**

**КОРУТУНДУСУ**

**Түйүндү сөздөр**: Этноботаника, салттуу билимдер, эпика, эмпирика, дары өсүмдүктөр, ценопопуляция, түшүмдүүлүк, табигый кору.

**Изилдөө объектиси.** Түштүк кыргыздардын жашоо-тиричилигинде колдонулган жапайы дары жана пайдалуу өсүмдүктөрү.

**Изилдөөнүн предмети.** Түштүк кыргыздардын салттуу билимдеринде колдонулган өсүмдүктөргө талдоо жүргүзүү.

**Изилдөөнүн максаты*.*** Түштүк кыргыздардын салттуу билимдеринде колдонулган өсүмдүктөргө этноботаникалык талдоо жүргүзүү менен учурдагы абалын баалоо.

**Изилдөөнүн усулдары.** Жалпы кабыл алынган геоботаникалык жана ресурстук усулдар.

**Алынган натыйжалар жана алардын илимий жаңылыгы:** Түштүк кыргыздардын салттуу билимдериндеги өсүмдүктөргө биринчи жолу эпикалык жана эмпирикалык талдоо жүргүзүлдү.

Түштүк кыргыздардын салттуу билимдериндеги өсүмдүктөргө этноботаникалык талдоо менен аймактардагы элдик аталыштары аныкталды.

Биринчи жолу түштүк кыргыздарда кеңири колдонулган дары өсүмдүктөрдүн *А. filipendulina,* *H. perforatum*, *P. harmala*, *Z. clinopodioides* ценопопуляцияларындагы флоралык курамы жана экологиялык топтору, фитоценологиялык өзгөчөлүктөрү изилденди. (Алай кырка тоосунун түндүк капталынын мисалында).

Биринчи жолу кеңири колдонулган өсүмдүктөрдүн түрлөрүнүн түшүмдүүлүгү аныкталып, табигый кору жана жылдык орточо топтоо ченемдерине баа берилди.

Алгачкы жолу изилденген дары өсүмдүктөрдүн таралуусунун карта-схемасы түзүлдү.

**Практикалык мааниси**. Түштүк кыргыздардын салттуу билимдеринде колдонулган өсүмдүктөргө этноботаникалык талдоонун жыйынтыктары кыргыз элинин салттуу билимдерин жайылтуучулар, илимий медицина менен элдик дарыгерлер, өсүмдүк ресурстарын коргоо менен келечек муунга берилишинде практикалык мааниси чоң.

**Колдонуу тармагы*.*** Илимий изилдөөнүн жыйынтыгы фармацевтика, биология, айыл чарба дисциплиналарын окутууда жана жаратылышты коргоо мекемелеринде колдонулат.

**РЕЗЮМЕ**

**диссертации Долоновой Гульмиры Маматовны на тему: “Этноботанические исследования растений, используемых в традиционных знаниях южных кыргызов” на соискание ученой степени кандидата биологических наук по специальности 03.02.01 – ботаника**

**Ключевые слова:** этноботаника, традиционные знания, полезные растения, лекарственные растения, ценопопуляция, урожайность, естественные запасы.

**Объект исследования –** Дикорастущие лекарственные и полезные растения, использованные в повседневной жизни южными кыргызами.

**Предмет исследования.** Анализ растений, используемых в традиционных знаниях южных кыргызов.

**Цель работы**. Оценка современного состояния растений, применяемых в традиционных знаниях южных кыргызов с использованием этноботанического анализа.

**Методы исследования.** Общепринятые геоботанические и ресурсоведческие.

**Полученные результаты и их научная новизна.** Впервые проведен эпический и эмпирический анализ растений в традиционных знаниях южных кыргызов.

Выявлены народные названия растений в регионах с применением этноботанического анализа растений в традиционных знаниях южных кыргызов.

Впервые изучены флористический состав, экологические группы и фитоценологические особенности широко применяемых южными кыргызами лекарственных растений в ценопопуляций *А. filipendulina, H. perforatum, P. harmala, Z. сlinopodioides* (на примере северной склоны Алайского хребта).

Впервые определена продуктивность наиболее широко используемых видов растений, оценены природные запасы и среднегодовые нормы накопления.

Впервые составлена карта-схема ареалов распространения лекарственных растений.

**Практическая значимость исследования.** Большое практическое значение в передаче традиционных знаний кыргызского народа сохранением растительных ресурсов будущим поколениям имеют распространители традиционных знаний, научная медицина и народные целители.

Результаты исследований повысят интерес исследователей, специалистов в области экологии и фармацевтики как новое научное направление.

**Область применения.** Итоги научных исследований будут использованы в изучении фармацевтических, биологических, аграрных дисциплин и природоохранными учреждениями.

**Thesis by Dolonova Gulmira Mamatovna used "South Kyrgyz traditional knowledge of plants on" ethno botanical research on specialty 03.02.01-botany for a candidate degree in biological sciences of research**

**A summary of**

**Key words:** ethnobotany, traditional knowledge, useful plants, medicinal plants, cenopopulation, productivity, natural resources.

**The object of the study**. As the object of the study, mainly in Osh region of Kara-Suu, Aravan and Nookat districts of the Alai Valley under different sea level is located in the mountainous regions of different breeds and plants.

**The purpose of the study.** Assessment of the current state of plants used in the traditional knowledge of the southern Kyrgyz using ethnobotanical analysis.

**Research methods.** Commonly accepted geobotanical and resource studies.

**Novelty of scientific research.** The first conducted epic and empirical analysis of plants in the traditional knowledge of the southern Kyrgyz.

There are folk names of plants in the regions with the use of ethnobotanical analysis of plants in the traditional knowledge of the southern Kyrgyz.

The first studied floristic composition, ecological groups and phytocoenological features widely used by southern Kyrgyz medicinal plants in coenopopulations *A. filipendulina, H. perforatum, P. harmala, Z. сlinopodioides* (for example, the northern slope of the Alay ridge).

First of all, the productivity of the most widely used plant species is determined, the natural stocks and average annual accumulation rates are assessed.

The first is a map-scheme of the distribution of medicinal plants.

**Practical significance**. Distributors of traditional knowledge, scientific medicine and folk healers are of great practical importance in the transfer of traditional knowledge of the Kyrgyz people by preserving plant resources to future generations.

The results of the research will increase the interest of researchers, specialists in the field of ecology and pharmaceuticals as a new scientific direction.

**The use of the area.** The results of scientific research will be used in the study of pharmaceutical, biological, agricultural disciplines and environmental institutions.